Noul Sistem de Optică Adaptivă al ESO,
tocmai și-a deschis ochii spre cer, pentru prima dată.
Cuplat cu revoluționarul instrument MUSE,
acesta este unul dintre cele mai puternice și avansate sisteme tehnologice construite vreodată
pentru telescoapele terestre.
Telescopul Foarte Mare al ESO, sau VLT, este construit pe platoul înalt și uscat
al muntelui Cerro Paranal, în Deșertul Atacama din Chile.
Acesta se poate mândri cu condiții de observare spectaculoase
și peste 300 de nopți clare pe an.
Dar turbulențele din atmosfera Pământului tot mai pot distorsiona lumina obiectelor cerești,
făcând neclare imaginile astronomice.
Telescoapele terestre nu pot evita atmosfera precum telescoapele spațiale.
Deci, pentru a combate asta, ESO a transformat Unitatea 4 a Telescopului VLT
într-un telescop complet adaptiv.
Facilitatea Adaptive Optics este un sistem de ultimă oră compus din mai multe părți integrate.
Cele patru lasere ale sale creează stele artificiale în atmosfera superioară.
Un modul de optică adaptivă folosește aceste stele pentru a cartografia turbulența atmosferică,
apoi trimite corecțiile calculate către oglinda deformabilă secundară.
Această oglindă își poate schimba rapid forma pentru a corecta lumina primită de la un obiect ceresc,
compensând astfel distorsionările atmosferice.
Sistemul de Optică Adaptivă tocmai a văzut prima lumină cu ajutorul puternicului instrument MUSE.
Folosind această echipă de vis, astronomii au captat imagini spectaculoase,
dezvăluind detalii mai clare și stele ce abia deslușeau fără sistemele optice adaptive.
Astronomii vor utiliza puterea Sistemului de Optică Adaptivă
pentru a înfățișa obiectele vagi din universul foarte îndepărtat
- în special, galaxii aflate încă în fază incipientă.
Acestea sunt esențiale pentru înțelegerea modului de formare a galaxiilor.
Dar MUSE nu este singurul beneficiar al puterii Sistemului de Optică Adaptivă.
Într-un viitor apropiat, sistemul va fi supraîncărcat cu informații
furnizate de instrumentele HAWK-I și ERIS.
Este totodată un deschizător de drumuri pentru următorul proiect major al ESO,
Telescopul Extrem de Mare - Extremely Large Telescope, sau ELT.
Construirea Sistemului de Optică Adaptivă a înzestrat oamenii de știință și inginerii ESO
cu o expertiză inestimabilă, ce va fi folosită acum pentru a depăși provocările oferite de ELT.
Transcrierea: ESO; Traducerea: Daniela H.S.